**KÚPNA ZMLUVA č. ....**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Obchodné meno: Promont, s.r.o.

Sídlo: Krásno nad Kysucou 1961, 023 02 Krásno nad Kysucou

V jeho mene konajúci: Pavol Masnica

Oprávnený rokovať vo veciach:

a) zmluvných        Pavol Masnica

b) technických       Pavol Masnica

Bankové spojenie:

IBAN:

IČO: 36 405 256

DIČ: 2020136272

IČ DPH: SK2020136272

Internetová adresa: www.promontsro.sk

(ďalej len „kupujúci“)

a

Obchodné meno: ............................................... *(vyplní uchádzač)*

Zapísaný v: ............................................... *(vyplní uchádzač)*

Sídlo: ............................................... *(vyplní uchádzač)*

Zastúpená: ............................................... *(vyplní uchádzač)*

IČO: ............................................... *(vyplní uchádzač)*

IČ DPH: ............................................... *(vyplní uchádzač)*

Bankové spojenie: ............................................... *(vyplní uchádzač)*

IBAN: ............................................... *(vyplní uchádzač)*

E-mail: ............................................... *(vyplní uchádzač)*

Tel: ............................................... *(vyplní uchádzač)*

Fax: ............................................... *(vyplní uchádzač)*

Internetová adresa: ............................................... *(vyplní uchádzač)*

(ďalej len „predávajúci“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok obstarávania pre zákazku s názvom **Zásadná zmena výrobného procesu dielcov oceľových konštrukcií v existujúcej prevádzkarni spoločnosti Promont s.r.o.**

1. **PREDMET ZMLUVY**
   1. Predmetom tejto zmluvy je záväzok predávajúceho dodať kupujúcemu predmet zákazky:

|  |  |
| --- | --- |
| *Predmet* | *Množstvo* |
| **Systém tvarového pálenia otvorov a výrezov profilov** | **1 celok** |

a previesť na kupujúceho vlastnícke právo k uvedenej technológii a záväzok kupujúceho technológiu prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.

* 1. Predmet zmluvy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.
  2. Súčasťou dodania požadovanej technológie je aj doprava na miesto dodania, inštalácia a uvedenie do prevádzky, odskúšanie a odovzdanie dokladov potrebných na užívanie predmetu zmluvy a výkon vlastníckeho práva kupujúceho. Zaškolenie zamestnancov kupujúceho ohľadne obsluhy zabezpečí predávajúci na vlastné náklady. Záväzok predávajúceho dodať technológiu sa považuje za splnený až riadnym splnením záväzkov podľa tohto ods. zmluvy.
  3. Počas inštalácie a uvedenia do prevádzky zariadenia poskytne kupujúci na svoje nálady 2 osoby, ktoré budú asistovať predávajúcemu. Tieto osoby musia mať dostatočnú kvalifikáciu.

1. **MIESTO A ČAS DODANIA**
2. Miestom dodania predmetu zmluvy je: **Krásno nad Kysucou 1961, 023 02**.
3. Predávajúci sa zaväzuje dodať predmet zmluvy v rozsahu záväzku podľa čl. I. tejto zmluvy najneskôr do **7 mesiacov** od vystavenia objednávky kupujúceho predávajúcemu a zaplatenia zálohovej platby.
4. Presný dátum a čas dodania predmetu zmluvy si dohodne predávajúci s kupujúcim najmenej tri kalendárne dni vopred.
5. V prípade oneskorenia platby zo strany kupujúceho je predávajúci oprávnený dodaciu lehotu predĺžiť o dobu odpovedajúcu oneskoreniu úhrady.
6. **PODMIENKY DODANIA**
7. Predávajúci sa zaväzuje technológiu zabaliť a vybaviť na prepravu, pričom náklady s tým spojené sú už zahrnuté v kúpnej cene. Technológia musí byť dodaná, príp. zabalená takým spôsobom, ktorý dostatočne zabezpečí jej ochranu a uchovanie.
8. Predávajúci je povinný po dodaní technológie do miesta dodania technológiu nainštalovať, uviesť do prevádzky, vykonať skúšobnú prevádzku a riadnym spôsobom zaškoliť poverených zamestnancov kupujúceho ohľadne obsluhy uvedenej technológie. O zaškolení spíšu oprávnení zástupcovia predávajúceho a kupujúceho relevantný doklad. Až riadnym splnením povinností podľa tohto ods. zmluvy sa záväzok predávajúceho dodať technológiu považuje za splnený.
9. Pri odovzdaní a prevzatí technológie podpíšu predávajúci a kupujúci alebo ich poverení zástupcovia v mieste dodania preberací protokol/dodací list, ktorý obsahuje najmä, nie však výlučne: dátum odovzdania a prevzatia technológie, záznam z prvej vonkajšej obhliadky technológie, súpis zjavných vád zistiteľných na technológii zistiteľných pri vonkajšej obhliadke.
10. Spolu s technológiou je predávajúci povinný odovzdať kupujúcemu všetky doklady, ktoré sa k nej vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne návod na obsluhu v slovenskom príp. českom jazyku, preberací protokol/dodací list, záručný list a iné relevantné dokumenty.
11. Momentom uvedenia technológie predávajúcim do prevádzky v mieste jej dodania podľa tejto zmluvy prechádza nebezpečenstvo škody na technológii na kupujúceho.
12. Vlastnícke právo k technológií prechádza na kupujúceho zaplatením poslednej úhrady za zariadenie.
13. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.
14. V prípade neuvedenia subdodávateľov v zmluve musí celý predmet zmluvy podľa článku I. tejto zmluvy dodať predávajúci. Predávajúci uvedie všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
15. Predávajúci je povinný oznámiť akúkoľvek zmenu údajov o subdodávateľovi kupujúcemu.
16. Zmena subdodávateľa je možná len na základe jeho písomného odsúhlasenia kupujúcim formou dodatku k tejto zmluve
17. Po dokončení výroby a pred expedíciou zariadenia kupujúcemu uskutoční predávajúci vo výrobnom závode predávajúceho skúšky zariadenia podľa stávajúcich technických špecifikácií. Najmenej 10 dní pred expedíciou bude predávajúci kupujúceho informovať o pripravenosti zariadenia. Kupujúci bude oprávnený na svoje náklady vyslať svojho zástupcu, aby v priestoroch predávajúceho urobil kontrolu zariadenia. V prípade, že sa zástupca kupujúceho v lehote dohodnutej medzi zmluvnými stranami nemôže dostaviť do priestorov predávajúceho, bude predávajúci oprávnený zariadenie expedovať bez kontroly zo strany kupujúceho.
18. Kupujúci je povinný pred príjazdom odborných pracovníkov predávajúceho za účelom uskutočnenia inštalácie zabrániť zničeniu obalu zariadenia. Kupujúci je povinný od okamžiku dodania na miesto určenia do okamžiku schválenia uvedenia do prevádzky zaistiť bezpečnosť zariadenia. Zariadenie je treba skladovať v krytom skladovacom priestore.
19. Kupujúci je povinný pripraviť základy a podlahy pre inštaláciu zariadenia v súlade s dokumentáciou a údajmi poskytnutými predávajúcim.
20. Kupujúci je povinný poskytnúť akýkoľvek kvalitný materiál potrebný k dostatočnému odskúšaniu zariadenia v priestoroch kupujúceho.
21. Kupujúci je povinný poskytnúť zdarma všetky nevyhnuté žeriavy, zdvíhaciu a prepravnú techniku na mieste inštalácie, pomocné náradie, stroje, prevádzkový a pomocný materiál (vrátane pohonných hmôt, olejov, mazív a ďalšieho materiálu, plynov, vody, elektriny, stlačeného vzduchu, kúrenia, osvetlenia a podobne) a ďalej požadované nástroje potrebné behom inštalácie zariadenia. Predávajúci je povinný špecifikovať potrebné nástroje v písomnom zozname, ktorý kupujúcemu zašle v predstihu.
22. **KÚPNA CENA A PLATOBNÉ PODMIENKY**
23. Kúpna cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
24. Kúpna cena za predmet zmluvy v rozsahu podľa čl. I tejto zmluvy je uvedená v Prílohe č. 2, ktorá je neoddeliteľnou súčasťou tejto zmluvy. K cene bude účtovaná daň z pridanej hodnoty v súlade s príslušnými predpismi.
25. V kúpnej cene sú zahrnuté všetky náklady predávajúceho spojené s dodaním technológie a prevodom vlastníckeho práva, vrátane nákladov na balenie, dopravu do miesta dodania, poistenie, náklady inštalácie, skúšobnej prevádzky a pod.
26. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami. Takáto zmena nesmie byť v rozpore s § 18 zákona č. 343/2015 Z.z. o verejnom obstarávaní a o zmene a doplnení niektorých zákonov.
27. Kúpnu cenu za technológiu sa kupujúci zaväzuje zaplatiť predávajúcemu na základe faktúry riadne vystavenej predávajúcim a doručenej kupujúcemu a to:

* 40 % celkovej kúpnej zmluvy spoločne s podpisom zmluvy, úhrada do 7 dní od vystavenia faktúry
* 55 % celkovej kúpnej zmluvy pred expedíciou predmetu kúpnej zmluvy, úhrada do 7 dní od vystavenia faktúry.
* 5 % celkovej kúpnej zmluvy do 15 dní po inštalácii a uvedenia do prevádzky v priestoroch kupujúceho, úhrada do 7 dní od vystavenia faktúry.

1. Predávajúci je povinný najneskôr ku dňu vystavenia faktúry odovzdať kupujúcemu záručný list, doklad o zaškolení obsluhy a iné relevantné doklady.
2. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo k nej nebude priložená príloha podľa ods. 6 vyššie, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
3. V prípade, ak je kupujúci v omeškaní so zaplatením kúpnej ceny za technológiu, predávajúci má nárok na úrok z omeškania vo výške 0,02% z dlžnej sumy za každý aj začatý deň omeškania.
4. **ZODPOVEDNOSŤ ZA VADY, ZÁRUKA**
5. Predávajúci je povinný dodať kupujúcemu predmet zmluvy v množstve a akosti podľa podmienok tejto zmluvy a plne spôsobilý na užívanie na určený účel vyplývajúci z povahy technológie. Predávajúci sa zaväzuje, že technológia ku dňu dodania bude v jeho výlučnom vlastníctve a nebude zaťažená žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má technológia vady.
6. Predávajúci zodpovedá za právne i faktické vady, ktoré má technológia v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na technológii na kupujúceho, ak je vada spôsobená porušením povinností predávajúceho.
7. Predávajúci týmto poskytuje na technológiu záruku v dĺžke podľa typu technológie, najmenej však po dobu 12 mesiacov. Záručná doba na konkrétnu technológiu bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom uvedenia predmetnej technológie predávajúcim do prevádzky v mieste dodania. Zárukou preberá predávajúci zodpovednosť najmä za to, že technológia bude po dojednanú dobu spôsobilá na užívanie na dojednaný účel a bude bez vád. Predávajúci bude na vlastné náklady zabezpečovať záručný servis technológie.
8. Záruka sa nevzťahuje na vady spôsobené neodbornou manipuláciou s technológiou v rozpore s návodom na obsluhu, prípadne násilným a neoprávneným zásahom do technológie.
9. Pri nesprávnom používaní zariadenia záruka zaniká.
10. Nárok na záruku možno uplatniť iba v prípade, že sú používané originálne náhradné diely, spotrebný materiál a náradie predávajúceho.
11. Behom záručnej doby hradí náklady na prácu a cestovné náklady technikov predávajúceho predávajúci a náklady na ubytovanie a stravovanie technikov predávajúceho hradí kupujúci.
12. Záruka sa nevzťahuje na spotrebný materiál a náradie.
13. Všetky náklady na prepravu a ďalšie náklady súvisiace s vrátením a/alebo výmenou vadných súčastí, vrátane nákladov na služobnú cestu odborných pracovníkov predávajúceho, nesie predávajúci.
14. **OZNÁMENIE VÁD A NÁROKY Z VÁD POČAS ZÁRUČNEJ DOBY**
15. Vady technológie je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu faxom, resp. emailom.
16. Ak bude behom záručnej doby zariadenie uznané za vadné alebo nesplňujúce podmienky tejto zmluvy, je predávajúci povinný na svoje náklady takéto závady odstrániť alebo vymeniť vadné súčasti zariadenia za nové diely požadovanej kvality. Rýchlosť servisného zásahu vo forme špecifikovania závady predávajúcim pomocou diaľkovej diagnostiky v pracovných dňoch je do 6 pracovných hodín od písomného alebo telefonického oznámenia zo strany kupujúceho. Termín nástupu servisného technika bude následne dohodnutý na základe typu poruchy.
17. Kupujúci a predávajúci sa po uplynutí záručnej doby môžu dohodnúť na výbere formy po-záručných služieb servisu. Táto dohoda môže byť v dvoch formách:
    1. Objednávkový servis - formou jednorazovej alebo celoročnej objednávky
    2. Zmluvný servis vykonaný na základe uzatvorenej zmluvy formou celoročnej paušálnej platby podľa vzájomne dohodnutého cenníka.
18. **ODSTÚPENIE OD ZMLUVY**
19. Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie technológie v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie kupujúcemu v zmluvne dohodnutej lehote, ako aj neodstránenie vád predmetu kúpy za podmienok uvedených v tejto zmluve.
20. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť.
21. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
22. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.
23. **ZÁVEREČNÉ USTANOVENIA**
24. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
25. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
26. Táto zmluva môže byť doplnená a zmenená len na základe písomného dodatku podpísaného zmluvnými stranami.
27. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
28. Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
29. Predávajúci je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a)      Poskytovateľ a ním poverené osoby,

b)      Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c)      Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d)      Orgán auditu, jeho spolupracujúce orgány a osoby poverené na výkon kontroly/auditu,

e)      Splnomocnení zástupcovia Európskej Komisie a Európskeho dvora audítorov,

f)        Orgán zabezpečujúci ochranu finančných záujmov EÚ,

g)      Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.“

1. Neoddeliteľnou súčasťou tejto zmluvy sú nasledujúce prílohy:

Príloha č. 1 - Podrobný technický opis a údaje deklarujúce technické parametre dodávaného predmetu zákazky

Príloha č. 2 - Cena dodávaného predmetu zákazky a jej položky v listinnej podobe

Príloha č. 3 - Zoznam Subdodávateľov

1. Zmluva je vyhotovená v piatich rovnopisoch, pričom kupujúci obdrží tri vyhotovenia zmluvy a predávajúci obdrží dve vyhotovenia zmluvy.
2. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
3. Zmluva nadobúda platnosť a účinnosť dňom podpisu Zmluvy oprávnenými zástupcami zmluvných strán.

V ..........................,dňa: V Krásne nad Kysucou, dňa:

Predávajúci: Kupujúci:

......................................... .........................................

*(vyplní uchádzač)* Promont, s.r.o.

Prílohy k zmluve:

P. Č. Názov prílohy:

Príloha č. 1 Podrobný technický opis a údaje deklarujúce technické parametre dodávaného predmetu zákazky

Príloha č. 2 Cena dodávaného predmetu zákazky a jej položky v listinnej podobe

Príloha č. 3 Zoznam subdodávateľov

**Príloha č. 3 Zoznam subdodávateľov**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme vyjadrený sumou* |
|  |  |  |  |  |
|  |  |  |  |  |
|  |  |  |  |  |

V ..........................,dňa: V Krásne nad Kysucou dňa:

Predávajúci: Kupujúci:

......................................... .........................................

*(vyplní uchádzač)*  Promont, s.r.o.